
ΔΕΛΤΙΟ ΤΥΠΟΥ

ΕΠΕΤΕΙΑΚΗ ΣΥΝΑΥΛΙΑ

με τη Φιλαρμονική Ορχήστρα Δήμου Λεμεσού

και τον Κώστα Χατζηχριστοδούλου
50 Χρόνια τουρκικής εισβολής

και κατοχής και 64 χρόνια από την

Ανακήρυξη της Κυπριακής Δημοκρατίας

Τη Δευτέρα 30 Σεπτεμβρίου 2024 πραγματοποιήθηκε στο Ίδρυμα Μιχάλης Κακογιάννης, με τη συνεργασία του Σπιτιού της Κύπρου,  Επετειακή Συναυλία με τη Φιλαρμονική Ορχήστρα Δήμου Λεμεσού και τον Κώστα Χατζηχριστοδούλου, με αφορμή τα 50 Χρόνια τουρκικής εισβολής και κατοχής και τα 64 χρόνια από την Ανακήρυξη της Κυπριακής Δημοκρατίας. 

Η Φιλαρμονική Ορχήστρα του Δήμου Λεμεσού σε συνεργασία με τον Κύπριο τραγουδιστή Κώστα Χατζηχριστοδούλου παρουσίασαν έργα από Κυπρίους και Έλληνες συνθέτες που εξυμνούν τους αγώνες για ελευθερία και ειρήνη καθώς και παραδοσιακή μουσική και τραγούδια από την Κύπρο.
--------------------------------------------------------------------
Η Φιλαρμονική Ορχήστρα Δήμου Λεμεσού ιδρύθηκε το 1908 και θεωρείται μια από τις παλαιότερες Φιλαρμονικές της Κύπρου. Τα μέλη της Φιλαρμονικής είναι εθελοντές μουσικοί οι οποίοι προσφέρουν αφιλοκερδώς τις υπηρεσίες τους στα πολιτιστικά, θρησκευτικά και κοινωνικά δρώμενα της πόλης της Λεμεσού. Τα τελευταία 7 χρόνια η Φιλαρμονική Ορχήστρα Δήμου Λεμεσού υπό τη καλλιτεχνική διεύθυνση του μαέστρου κ. Γιώργου Κρασίδη έχει αναβαθμιστεί σημαντικά και παρουσιάζεται με μεγάλη επιτυχία σε φεστιβάλ εντός και εκτός Κύπρου καθώς επίσης προσφέρει στην πόλη της Λεμεσού δωρεάν, προσβάσιμες συναυλίες καθ' όλη τη διάρκεια του χρόνου σε κοινό όλων των ηλικιών. «Αποστολή μας είναι να προωθήσουμε τη μουσική και καλλιτεχνική ανάπτυξη και να υποστηρίξουμε τη συνεχή μουσική εκπαίδευση στα μέλη μας και στο κοινό μας». Αυτή την στιγμή το σώμα της Φιλαρμονικής αποτελείται από 130 μέλη τα οποία στελεχώνουν 3 ορχήστρες: Φιλαρμονική Ορχήστρα, Φιλαρμονική Ορχήστρα Νέων, Τζαζ Ορχήστρα Νέων. Η Φιλαρμονική Ορχήστρα Δήμου Λεμεσού εκτός από την πλούσια της πολιτιστική δράση, η Φιλαρμονική έχει να επιδείξει και μεγάλη κοινωνική προσφορά με αιμοδοσίες, συλλογή τροφίμων για το κοινωνικό παντοπωλείο Λεμεσού κ.ά.

2 Οκτωβρίου 2024
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ
ΣΠΙΤΙ ΤΗΣ ΚΥΠΡΟΥ ΚΕΝΤΡΟ ΠΟΛΙΤΙΣΜΟΥ
	Ξενοφώντος 2Α, 10557 Αθήνα
T| 210 3734934   E| spiticy@otenet.gr   W| www.spititiskyprou.gr



[image: image2.jpg][image: image3.png]